মুম্বইতে জমকালো বাঙালি পোশাকে ফ্যাশন শোয়ে হাটলেন প্রসেনজিৎ

ওয়েব ডেস্ক: নামজাদা ফ্যাশন ডিজাইনার অভিষেক রায়ের তৈরি পোশাক পরে মঞ্চে হাটলেন টলিউড সুপারস্টার প্রসেনজিৎ চট্টোপাধ্যায়। সম্পূর্ণ বাঙালি সাজে জমকালো জমিদারি পোশাকে তিনি মঞ্চ মাতালেন। কোঁচা দুলিয়ে মঞ্চের এক প্রান্ত থেকে আরেক প্রান্তে যেন ‘কাকাবাবু’ হেঁটে চলেছেন। বৃহস্পতিবার বাণিজ্য নগরীতে এক নামজাদা প্রসাধনী প্রস্তুতকারক সংস্থার ফ্যাশন শোতে যোগ দিয়েছিলেন প্রসেনজিৎ। বুম্বাদার পোশাকে বাবু কালচারের ঝলক দেখা গেল।

আরও পড়ুন:এবার কি বলিউডে প্রোযোজকের ভূমিকায় প্রসেনজিৎ!

‘খাকি ২’ প্রসেনজিৎকে বলিউডে নতুন করে আলোকিত করেছে। অন্যান্যদের সঙ্গে তার অভিনয় মুগ্ধ করেছে দর্শকদের। এদিন মঞ্চে সেই জনপ্রিয়তার ঝলক দেখা গেল। ফ্যাশন ডিজাইনার অভিষেক বলেছেন বাঙালি পোশাক ছিল আমার এদিনের বিষয়। মঞ্চে অন্যান্য তারকাদের সঙ্গে দেখা গিয়েছে লিয়েন্ডার পেজকেও।